En 22-årig mand er varetægtsfængslet indtil den til 2. januar, sigtet for den strenge narkoparagraf, paragraf 191, der handler om videresalg af hårde stoffer. Manden blev fremstillet i grundlovsforhør ved Retten i Hjørring klokken 13. Manden blev anholdt tirsdag kort efter klokken 16. Oplysningerne er fortsat sparsomme i sagen, da grundlovsforhøret sandsynligvis blev holdt for lukkede døre af hensyn til efterforskningen. Ifølge paragraf 191 kan man straffes med fængsel i op til ti år, hvis man sælger euforiserende stoffer til et større antal personer. Hvis der er tale om en betydelig mængde særligt farligt stof, kan straffen stige til fængsel i 16 år.

Referat:
En mand er onsdag blevet varetægtsfængslet - sigtet for den hårdeste narkoparagraf, der handler om videresalg af hårde stoffer.